open-index/open-wikipedia-markdown huggingface dataset:
పంచముఖ వినాయకుడు

**పంచముఖ వినాయకుడు**:
పార్వతీదేవి ఒకరోజు ఉదయాన్నే అభ్యంగన స్నానం చేయనిశ్చయించి నలుగుపెట్టుకొనుచు తనస్నానం అయ్యేంతవరకూ బయట కాపలానిమిత్తం నలుగుపిండితో ఒక అందమైన బాలుని రూపమును తయారుచేసి దానికి ప్రాణప్రతిష్ఠ చేసి నాయనా నీవు నాస్నానం పూర్తి అయ్యేవరకు ద్వారంవద్ద కాపలా ఉండి ఎవ్వరినీలోనికి రానీయకు అని ఆజ్ఞాపించి పంపెను. ఆబాలకుడు అట్లే కాపలాకాయుచుండగా లోకసంచారము చేసి తిరిగివచ్చుచున్న శివుని చూచి ప్రతిఘటించెను. ఎవరవు నీవు నన్నే అడ్డగించు చున్నావని శివుడు ప్రశ్నించగా నేనెవరైతేనీకేమని పలికి ఆబాలుడు శివునితో యుద్ధానికి దిగెను. 
వారిద్దరికీ మధ్య భీకరపోరుకొనసాగెను. శాంకరి మానసపుత్రుడైన ఆబాలుడు దివ్యాస్త్రములను ప్రయోగించుచు శివుని నిరోధించెను. చివరకు శివుడు విసుగుచెంది ఆబాలుని శిరమును తన త్రిశూలముతో ఖండించి వెంటనే తనమూడవ నేత్రమును తెరచి ఆశిరస్సును భస్మము చేసెను. అప్పుడే తనస్నానమును ముగించుకొని తను సృష్టించిన తమకుమారుని గురించి తన భర్తయైన శివునకు తెలుపవలెనని ఆనందముతో బయటకువచ్చిన పార్వతీదేవి ఈ దృశ్యమును చూచిరోదించుచు శివుని నిందించెను. 
అపుడు సర్వాంతర్యామియైన శివుడు జరిగినదంతయు తన దివ్యదృష్టితో వీక్షించి పార్వతీదేవిని ఓదార్చి ఆబాలుని మరల బ్రతికింతునని మాట ఇచ్చెను. అపుడు శివుడు తనసేవకులను నలుదిక్కులకు పంపి ఉత్తరదిశగా శిరస్సు ఉంచి నిద్రించుచున్న ఏదైనా జంతువు శిరస్సునైనను ఖండించి తెమ్మని ఆదేశించెను. కొంతసేపటికి వారు ఒక గజ (ఏనుగు) ముఖమును తెచ్చి శివునకు ఇచ్చిరి. అపుడు శివుడు ఆఏనుగు తలను ఆబాలుని మొండెమునకు అతికించి తనసర్వ శక్తులను అతనికి ప్రసాదించుచు పునరుజ్జీవితుని చేసెను. అందువల్ల ఆబాలుడు "గజాననుడు" అయ్యెను. తరువాతశివుడు ఆబాలుని తన గణములన్నింటికి అధిపతిగ ప్రకటించెను. కావున ఆబాలుడు "గణాధిపతి" అయ్యెను. సమస్త దేవతలు ఆబాలుని ఆశీర్వదించిరి. ఆబాలుడు సమస్త విఘ్నములను పోగొట్టునని వరమునిచ్చిరి. కాబట్టి ఆబాలుడు విఘ్నములకు అధిపతియై "విఘ్నేశ్వరుడు" అయ్యెను. ఆబాలుడే శివపార్వతుల పెద్దకుమారుడైన "వినాయకుడు". 
సర్వజనులును సమస్త కార్యములకు ప్రారంభమునకు ముందుగ విఘ్నేశ్వరుని పూజించవలసినదని శివుడు ఆజ్ఞాపించెను. 
వినాయకునికి సిద్ధి, బుద్ధి అను ఇద్దరు భార్యలు కలరు. కాబట్టి సిద్ధివినాయకుడు, బుద్ధివినాయకుడు మనకు దర్శనమిత్తురు. 
పంచముఖ ఆంజనేయుడు, వినాయకుడు అర్ధనారీశ్వర స్వరూపమువలె ఒకరిలో మరియొకరు సగభాగమని కథనము ఉంది. కాబట్టి వినాయకుడు మనకు పంచముఖగణపతి వలెకూడా కనిపించును. పంచముఖ వినాయకునికి కూడా పంచముఖ ఆంజనేయుని వలెనే నాలుగు దిక్కులకు నాలుగు ముఖములు, ఊర్ధ్వ ముఖముగా ఐదవముఖము కలిగియుండును.
ఆయన ఐదు ముఖములలో మొదటిది గజముఖుడైన వినాయకుడు. ఈయన భోజన ప్రియుడు. ఈయనకు వినాయక చవితిరోజు చేసే ఉండ్రాళ్ళనిన అత్యంత ప్రీతిపాత్రము. 
రెండవది లక్ష్మీ గణపతి. ఈయన సమస్త సంపదలను ప్రసాదించును. 
మూడవది సిద్ధివినాయకుడు. ఈయన సమస్త కార్యసిద్ధిని కలిగించును. 
నాల్గవది బుద్ధివినాయకుడు. ఈయన సమస్త జ్ఞానమును మనకు ప్రసాదించును. 
ఐదవది చింతామణి గణపతి. ఈయన చింతలను పోగొట్టి, సమస్తభయములను పారద్రోలును.

(ముఖ్య గమనిక: పంచముఖ వినాయకుని గురించి ఈ వివరాలను నేను 2015 సంవత్సరంలో పరిశోధనచేసి నా ఫేస్ బుక్ అకౌంట్ లో అందించడం జరిగింది. దీనిని చాలామంది తరువాత వారి సైట్లలో వారే వ్రాసినట్లుగా కాపీ చేయడం జరిగింది. అటువంటివారు నా పేరును సూచించవలసినదిగా తెలియజేయుచున్నాను.) పంచముఖ వినాయకునికి మాకుటుంబ సభ్యులందరి తరపున శతసహస్ర వందనములు. సమస్త జనులకు పంచముఖ వినాయక అనుగ్రహ ప్రాప్తిరస్తు........ సర్వేజనాః సుఖినోభవంతు.......... సమస్త సన్మంగళాని సంతు........ స్వస్తి.... Written by Nemani.V.V.S.N.Murty, Lecturer in Physics, Nedunuru, Inavilli Mandal, Konaseema District, Andhra Pradesh, Mobile: 9440249930.
ఆషికా రంగనాథ్

**ఆషికా రంగనాథ్‌** (జననం 1996 ఆగస్టు 5) భారతీయ నటి, ఆమె ప్రధానంగా కన్నడ, తమిళ భాషా చిత్రాలలో నటిస్తుంది. ఆమె 2016 చలనచిత్రం క్రేజీ బాయ్ (20016), రాంబో 2 (2018)లలో ప్రధాన పాత్రకు ప్రసిద్ధి చెందింది. కల్యాణ్‌రామ్‌ కథానాయకుడిగా 2023 ఫిబ్రవరి 10న విడుదల అయిన చిత్రం అమిగోస్‌తో తెలుగుతెరకు పరిచయమయింది.

## ప్రారంభ జీవితం
కర్ణాటక రాష్ట్రం హసన్ జిల్లాలోని తుమకూరులో రంగనాథ్, సుధా దంపతులకు ఆషికా రంగనాథ్ జన్మించింది. ఆమె తుమకూరులోని బిషప్ సార్గెంట్ స్కూల్‌లో చదువుకుంది. తరువాత జ్యోతి నివాస్ కాలేజీలో ప్రీ-ఇన్ కోసం బెంగళూరుకు వెళ్లింది. ఆమె ఫ్రీస్టైల్, బెల్లీ, వెస్ట్రన్‌తో సహా వివిధ నృత్య రూపాలలో శిక్షణ పొందింది. ఆమె క్లీన్ అండ్ క్లియర్ ఫ్రెష్ ఫేస్ బెంగుళూరు పోటీ కోసం ఆడిషన్ చేయబడింది. మిస్ ఫ్రెష్ ఫేస్ 2014లో రన్నరప్‌గా నిలిచింది. ఆమె అక్క అనూషా రంగనాథ్ కూడా సినిమా నటి.

## కెరీర్
క్రేజీ బాయ్ దర్శకుడు మహేష్ బాబు క్లీన్ అండ్ క్లియర్ ఫ్రెష్ ఫేస్ బెంగుళూరు పోటీలో ఆమెను ఎంపిక చేయడంతో ఆమె నటనా జీవితం ప్రారంభమైంది. ఆమె సౌత్ ఇండియన్ ఇంటర్నేషనల్ మూవీ అవార్డులు (SIIMA) ఉత్తమ తొలి నటి అవార్డుకు ఎంపికైంది. 

## ఫిల్మోగ్రఫీ

## మూలాలు

వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:1996 జననాలు
వర్గం:తెలుగు సినిమా నటులు
సర్ సి.ఆర్.రెడ్డి విద్యాసంస్థలు

**సర్ కట్టమంచి రామలింగారెడ్డి విద్యా సంస్థలు** (**సి.ఆర్.రెడ్డి సంస్థలు**) ఈ క్రింది విద్యాసంస్థలకు మాతృసంస్థ. 
* సర్ సి.ఆర్.రెడ్డి పబ్లిక్ స్కూల్
* సర్ సి.ఆర్.రెడ్డి కళాశాల (ఇంటర్మీడియట్ & డిగ్రీ) 
* సర్ సి.ఆర్.రెడ్డి పాలిటెక్నిక్ కాలేజి 
* సర్ సి.ఆర్.రెడ్డి కాలేజ్ ఆఫ్ ఫార్మాస్యుటికల్ సైన్సెస్
* సర్ సి.ఆర్.రెడ్డి ఇంజనీరింగ్ కళాశాల

డిగ్రీ కళాశాలను ఆదికవి నన్నయ విశ్వవిద్యాలయానికి అనుసంధానం చేయబడింది. దీనిని 1989లో ప్రారంభించారు. ఇంజనీరింగ్ కళాశాలను 2016-20 బ్యాచి వరకు ఆంధ్ర విశ్వవిద్యాలయానికి, 2017 నుండి శాశ్వతంగా జవహర్ లాల్ నెహ్రూ సాంకేతిక విశ్వవిద్యాలయం, కాకినాడకు అనుసంధానించారు.

## కోర్సులు
ఈ సంస్థలు స్నాతక, స్నాతకోత్తర, పి.హెచ్.డి స్థాయిలలో సాంకేతిక, సైన్స్, ఫార్మసీ, ఇంజనీరింగు (మెకానికల్, సివిల్, ఎలెక్ట్రానిక్స్, కమ్యూనికేషన్, కంప్యూటర్ సైన్స్, ఇన్ఫర్మేషన్ టెక్నాలజీ), మేనేజిమెంటు, న్యాయ రంగాలలో 16 కోర్సులను అందిస్తుంది. అంతే కాకుండా ప్రాథమిక విద్య, హైస్కూలు విద్యలను కూడా అందిస్తుంది.

## ప్రవేశాలు

ఈ కళాశాలలో ప్రవేశానికై ప్రవేశ పరీక్షలను నిర్వహిస్తుంది. ఇంజనీరింగ్ కళాశాలలో ప్రవేశానికై ఆంధ్రప్రదేశ్ ప్రభుత్వం నిర్వహించే కామన్ ప్రవేశ పరీక్ష (EAPCET) ద్వారా ఎంపిక చేస్తుంది.
## సర్ సి.ఆర్.రెడ్డి కళాశాల
ఈ కళాశాల 1945, జూలై 4వ తేదీన ఆంధ్ర విశ్వవిద్యాలయం ఉపకులపతి సర్ కట్టమంచి రామలింగారెడ్డిచే ఏలూరు పట్టణంలో ప్రారంభించబడింది. అతని పేరు మీదుగా "సర్ సి.ఆర్.రెడ్డి మునిపల్ కాలేజీ"గా సెకెండ్ గ్రేడ్ కళాశాలగా ఇది ప్రారంభమయ్యింది. డి.ఎస్.సుబ్రహ్మణ్యం ఈ కళాశాల మొట్టమొదటి ప్రిన్సిపాల్. ప్రస్తుతం 2800 మందికి పైగా విద్యార్థులతో, 109 మంది అధ్యాపకులతో బి.ఎ.,బి.కాం., బి.ఎస్సీ., ఎం.ఎ., ఎం.ఎస్సీ. కోర్సులతో పాటు కొన్ని సర్టిఫికెట్ కోర్సులను నడుపుతున్నది.
### పూర్వ విద్యార్థులు
ఈ కళాశాలలో చదువుకున్న కొందరు పేరుమోసిన వ్యక్తులు:
# ఎస్. వి. రామారావు - సినిమా విశ్లేషకుడు, రచయిత
# ప్రత్తి శేషయ్య - స్వాతంత్ర్య సమరయోధుడు
# ఘట్టమనేని కృష్ణ - సినిమా నటుడు
# మురళీమోహన్ - సినిమా నటుడు, నిర్మాత
# విజయ బాపినీడు - తెలుగు సినిమా దర్శకుడు, బొమ్మరిల్లు, విజయ, నీలిమ పత్రికల సంపాదకుడు.
# క్రాంతి కుమార్ - సినిమా దర్శకుడు, నిర్మాత
# కడియాల మధుసూదనరావు - మత్స్య శాస్త్రవేత్త
# కోట శ్రీనివాసరావు - సినిమా నటుడు
# పరిటాల ఓంకార్ - సినిమా నటుడు, టెలివిజన్ కళాకారుడు, రచయిత
# కలగర సాయి లక్ష్మణరావు - ఎం.ఎల్.సి. గుంటూరు
# పర్వతనేని సాంబశివరావు - సినిమా దర్శకుడు
# తాడి మోహన్ - చిత్రకారుడు
# ద్వాదశి నాగేశ్వరశాస్త్రి - రచయిత, అధ్యాపకుడు
# జీడిగుంట రామచంద్ర మూర్తి - సాహితీవేత్త

## మూలాలు

## బయటి లింకులు
* సర్ సి.ఆర్.రెడ్డి కాలేజి అధికారిక జాలస్థలి

వర్గం:విద్యా సంస్థలు
వర్గం:1945 స్థాపితాలు
వర్గం:కళాశాలలు
వర్గం:ఏలూరు
విజయ మెహతా

**విజయ మెహతా** గుజరాత్ కు చెందిన నాటకరంగ, సినిమా నటి, దర్శకురాలు. మరాఠీ సినిమాలు, నాటకరంగంలో పనిచేసింది. ముంబైకి చెందిన రంగయాన్ అనే నాటక సంస్థ వ్యవస్థాపక సభ్యురాలు, నాటక రచయిత విజయ్ టెండూల్కర్‌, నటులు అరవింద్ దేశ్‌పాండే, శ్రీరామ్ లాగూలతో కలిసి సనిచేసింది. *పార్టీ* (1984) సినిమాలో నటించడంతోపాటు *రావ్ సాహెబ్* (1986), *[[పెస్టోంజీ]]* (1988) సినిమాలకు దర్శకత్వం వహించి గుర్తింపు పొందింది. 1960లలో ప్రయోగాత్మక మరాఠీ నాటకరంగ ప్రముఖురాలిగా ఎదిగింది.

## జననం, విద్య
విజయ మెహతా 1934, నవంబరు 4న గుజరాత్‌ రాష్ట్రంలోని బరోడా పట్టణంలో జన్మించింది. ముంబై విశ్వవిద్యాలయం నుండి పట్టభద్రురాలైన విజయ, ఢిల్లీలో ఇబ్రహీం అల్కాజీ వద్ద నాటకరంగంలో శిక్షణ పొందింది.

## వ్యక్తిగత జీవితం
నటి దుర్గా ఖోటే కుమారుడు హరిన్ ఖోటేతో విజయ మెహతా వివాహం జరిగింది. అతను చిన్న వయస్సులోనే మరణించాడు. ఆ తర్వాత, ఫరోఖ్ మెహతాను వివాహం చేసుకుంది.

## కళారంగం
60వ దశకంలో మరాఠీ ప్రయోగాత్మక నాటకరంగంలో కీలక భూమిక పోషించింది. నాటక రచయిత విజయ్ టెండూల్కర్, అరవింద్ దేశ్‌పాండే, శ్రీరామ్ లాగూలతో కలిసి రంగయాన్ అనే నాటక సంస్థను ప్రారంభించింది. సిటి ఖనోల్కర్ *ఏక్ శూన్య బాజీరావు* అనే నాటకం సమకాలీన భారతీయ నాటకరంగంలో ఒక మైలురాయిగా పరిగణించబడుతోంది. *ది కాకేసియన్ చాక్ సర్కిల్* (*అజబ్ న్యాయ్ వర్తులాచా* ), ఐయోనెస్కో విత్ *చైర్స్‌*ల అనుసరణతో ఆమె బెర్టోల్డ్ బ్రెచ్ట్‌ను మరాఠీ నాటకరంగంలోకి పరిచయం చేసింది. జర్మన్ దర్శకుడు ఫ్రిట్జ్ బెన్నెవిట్జ్‌తో ఇండో-జర్మన్ నాటక ప్రదర్శనలకు సహకారం అందించింది. ఇందులో జర్మన్ నటీనటులతో భాసుడి *ముద్రరాక్షస* సంప్రదాయ నాటక ప్రదర్శన కూడా ఉంది. 1975 సంగీత నాటక అకాడమీ అవార్డు అందుకుంది. 1986లో *రావ్ సాహెబ్* సినిమాలోని తన పాత్రకు ఉత్తమ సహాయ నటిగా జాతీయ చలనచిత్ర అవార్డును గెలుచుకుంది.

## సినిమాలు
* *కలియుగ్* (1981) - నటి
* *స్మృతి చిత్రే* (1982, టివి సినిమా) - దర్శకురాలు, నటి
* *శాకుంతలం* (1986, టివి సినిమా) - దర్శకురాలు
* *పార్టీ* (1984) - నటి
* *రావు సాహెబ్* (1985) - దర్శకురాలు, స్క్రీన్ ప్లే రచయిత, నటి
* *హవేలీ బులుంద్ థీ* (1987, టివి సినిమా) - దర్శకురాలు
* *హమీదాబాయి కి కోఠి* (1987, టివి సినిమా) - దర్శకురాలు
* *పెస్టోంజీ* (1988) - దర్శకురాలు, స్క్రీన్ ప్లే రచయిత
* *లైఫ్‌లైన్* (1991, టివి సిరీస్) - దర్శకురాలు
* *క్వెస్ట్* (2006) - నటి

## అవార్డులు
* 1975 సంగీత నాటక అకాడమీ అవార్డు
* 1985 ఆసియా పసిఫిక్ ఫిల్మ్ ఫెస్టివల్: ఉత్తమ నటి: పార్టీ
* 1986 ఉత్తమ సహాయ నటిగా జాతీయ చలనచిత్ర పురస్కారం: *రావు సాహెబ్* 
* 2009 తన్వీర్ సన్మాన్ 
* 2012 సంగీత నాటక అకాడమీ ఠాగూర్ రత్న

## మరింత చదవడానికి
* అబోడ్ ఆఫ్ కలర్, విజయ మెహతా రాసిన ఆత్మకథ
* రంగస్థలంపై విజయ మెహతా, గురు మణి మాధవ కాక్యార్https://web.archive.org/web/20080828165400/http://www.rotaryclubofbombay.org/ps121206.htm

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1934 జననాలు
వర్గం:హిందీ సినిమా నటీమణులు
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:భారతీయ సినిమా నటీమణులు
వర్గం:ముంబై విశ్వవిద్యాలయం పూర్వవిద్యార్థులు
వర్గం:గుజరాతీ సినిమా నటీమణులు
వర్గం:భారతీయ మహిళా టెలివిజన్ దర్శకులు
పావులూరి కృష్ణ చౌదరి

**డాక్టర్ పావులూరి కృష్ణ చౌదరి** (1926 జూన్ 30 - 2023 జనవరి 12) (ఆంగ్లం: Dr Pavuluri Krishna Chowdary) సుప్రసిద్ధ హోమియోపతి వైద్య నిపుణుడు.

## కెరీర్
నిజానికి ఎంబీబీఎస్‌ చదివిన పావులూరి కృష్ణ చౌదరి సహజసిద్ధమైన ఔషధాలు అందించే హోమియోనే మేలని నిర్ధారణకు వచ్చాడు. అదే సంకల్పంతో లండన్‌ వెళ్లి హోమియో వైద్యంలో పట్టభద్రుడయ్యాడు. స్వదేశానికి తిరిగివచ్చి అతను జీవితమంతా పూర్తిగా హోమియో వైద్య విధానాల విస్తృతికి, అభివృద్ధికి కృషిచేసాడు. ఖరీదైన, సంక్లిష్టమైన రసాయనాలతో కూడిన ఇంగ్లిషు మందుల కంటే మేలని నమ్మిన ఆయన తెలుగునాట హోమియో వైద్యంలో శిఖర సమానుడుగా ఎదిగాడు. 

వైద్యుడిగానే కాక హైదరాబాద్‌లోని ప్రభుత్వ హోమియోపతి కళాశాల ప్రధానాచార్యుడిగా, కేంద్ర ప్రభుత్వ అధీనంలోని సెంట్రల్‌ కౌన్సిల్‌ ఆఫ్‌ హోమియోపతి, డ్రగ్స్‌ టెక్నికల్‌ అడ్వైజరీ కమిటీ, కోల్‌కతాలోని నేషనల్‌ ఇన్‌స్టిట్యూట్‌ ఆఫ్‌ హోమియోపతి బోర్డ్‌ ఆఫ్‌ గవర్నర్స్‌కు సభ్యుడిగా సేవలు అందించాడు. జీయర్‌ ఇన్‌స్టిట్యూట్‌ ఆఫ్‌ మెడికల్‌ సైన్సెస్‌ (జిమ్స్‌) స్థాపనలో **పావులూరి కృష్ణ చౌదరి** ప్రముఖంగా వ్యవహరించారు. ఆ సంస్థ ఆధ్వర్యంలోని హోమియో ఆసుపత్రి, వైద్య కళాశాలలు దేశ విదేశాల్లో ఖ్యాతి గడించాయి.

ఈనాడు దినపత్రికలో అతని వ్యాసాల ద్వారా సామాన్యులకుసైతం హోమియోపతి వైద్యంపై అవగాహన కల్పించాడు. దాదాపు రెండున్నర దశాబ్దాలపాటు ప్రతి ఆదివారం ప్రచురితమైన ఈ వ్యాసాల ధారావాహికల సంకలనమైన *ఇంటింటా హోమియో వైద్యం* అనే గ్రంధం ప్రతీఇంటా కరదీపికగా మారింది.

## మరణం
వృద్ధాప్య సమస్యలతో బాధపడుతున్న 96 సంవత్సరాల పావులూరి కృష్ణ చౌదరి 2023 జనవరి 12న హైదరాబాదులోని స్వగృహంలో తుదిశ్వాస విడిచాడు. ఆయన భార్య సుందర రాజేశ్వరి 2010లో మృతి చెందింది. వీరికి ఇద్దరు కుమారులు, ఒక కుమార్తె సంతానం కాగా పెద్ద కుమారుడు 18 ఏళ్ల వయసులో మృతి చెందాడు. రెండో కుమారుడు డాక్టర్ నరేంద్రనాథ్ అమెరికాలో వైద్యుడు. డాక్టర్ పావులూరి కృష్ణ చౌదరి ఏకైక కుమార్తె కుటుంబం హైదరాబాద్‌లో స్థిరపడ్డారు. వీరి కుమార్తె డాక్టర్ అపర్ణ కూడా హోమియో వైద్యంలో నిపుణురాలిగా పేరుగాంచింది. 

## మూలాలు

వర్గం:హోమియోపతి వైద్యులు
వర్గం:1926 జననాలు
వర్గం:2023 మరణాలు
నాటు నాటు

**నాటు నాటు** పాట రౌద్రం రణం రుధిరం (2022) సినిమా కోసం చంద్రబోస్ రచించారు. ఈ గీతాన్ని రాహుల్ సిప్లిగంజ్, కాల భైరవ గానం చేయగా ఎం.ఎం.కీరవాణి సంగీతాన్ని సమకూర్చారు. ఈ పాటను జూనియర్ ఎన్.టి.ఆర్., రాం చరణ్ తేజ లతో బాటుగా బ్రిటిష్ నటీనటులపై చిత్రీకరించగా ప్రేమ్ రక్షిత్ నృత్యదర్శకత్వం వహించారు. ఈ పాట భారతదేశ చరిత్రలో మొదటిసారిగా గోల్డెన్ గ్లోబ్ పురస్కారం గెలుచుకొని చరిత్ర సృష్టించింది.

నాటు నాటు సాంగ్ 2022 జనవరి 24న బెస్ట్ ఒరిజినల్ సాంగ్ విభాగంలో 95వ ఆస్కార్ నామినేషన్స్ దక్కించుకుంది. అమెరికాలోని లాస్ ఏంజెల్స్‌లోని డాల్బీ థియేటర్‌లో 2023 మార్చి 12న జరిగిన 95వ ఆస్కార్ అవార్డుల్లో  ఈ సినిమాలోని ‘నాటు నాటు’ పాటకు ఒరిజినల్‌ సాంగ్‌ కేటగిరిలో ఆస్కార్‌ అవార్డు దక్కింది.. 
## చిత్రీకరణ

"నాటు నాటు" పాటను 2021 ఆగస్టులో ఉక్రెయిన్ లోని సినిమాలోని ఆఖరిభాగంలో చిత్రీకరించారు.**' చిత్రీకరణ కీవ్ లోని ఉక్రెయిన్ రాష్ట్రపతి భవనం ప్రాంగణంలో రష్యా-ఉక్రెయిన్ యుద్ధం మొదలుకాకముందే పూర్తిచేశారు.**' ఈ పాటలో ఉన్న భవనం ఉక్రెయిన్‌ అధ్యక్షుడిది. ఆ భవనం పక్కనే పార్లమెంట్ కూడా కనిపిస్తుంది. ఉక్రెయిన్ ప్రెసిడెంట్ కూడా ఒకప్పటి ఆర్టిస్ట్ కావడంతో షూటింగ్‌కి అనుమతి ఇచ్చినట్లు రాజమౌళి తెలియజేసాడు. ఈ పాట కోసం కొరియోగ్రాఫర్ రక్షిత్ టీమ్ ఏకంగా 80 వేరియేషన్స్‌ స్టెప్స్‌ని రికార్డ్ చేసింది. అన్నింటినీ చూసిన రాజమౌళి అండ్ టీమ్ చివరికి ఒక స్టెప్‌‌ని ఒకే చేసింది. అదే ఎన్టీఆర్, రామ్ చరణ్ ఒకరి భుజాలపై మరొకరు చేతులు వేసుకుని వేసే స్టెప్. ఈ ఇద్దరూ పాట బాగా రావడానికి 18 టేకులు తీసుకున్నారు.

## పాటలో కొంత భాగం

పొలం గట్టు దుమ్ములోన పోట్ల గిత్త దూకినట్టు 
పోలేరమ్మ జాతరలో పోతరాజు ఊగినట్టు 
కిర్రు సెప్పులేసుకుని కర్రసాము సేసినట్టు 
మర్రిసెట్టు నీడలోన కుర్రగుంపు కూడినట్టు 
ఎర్రజొన్న రొట్టెలోన మిరప తొక్కు కలిపినట్టు

నా పాట సూడు 
నా పాట సూడు 
నా పాట సూడు 
నాటు నాటు నాటు నాటు నాటు నాటు వీర నాటు 
నాటు నాటు నాటు నాటు నాటు నాటు ఊర నాటు 
నాటు నాటు నాటు పచ్చి మిరప లాగ పిచ్చ నాటు 
నాటు నాటు నాటు విచ్చు కత్తి లాగ వెర్రి నాటు  
....................
.....................


## మూలాలు

## బాహ్య లంకెలు
* 
* 

వర్గం:చంద్రబోస్ రచించిన పాటలు
వర్గం:తెలుగు సినిమా పాటలు
వర్గం:గోల్డెన్ గ్లోబ్ పురస్కారాలు
వర్గం:అకాడమీ అవార్డు విజేతలు
షిమోగా శాసనసభ నియోజకవర్గం

**షిమోగా శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం శివమొగ్గ జిల్లా, షిమోగా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

### మైసూర్ రాష్ట్రం

### కర్ణాటక

## మూలాలు

వర్గం:కర్ణాటక శాసనసభ నియోజకవర్గాలు
రాశి సింగ్

**రాశి సింగ్** (జననం 1999 జనవరి 5) భారతీయ నటి, మోడల్. ఆమె ప్రధానంగా తెలుగు చిత్రాలలో నటిస్తుంది. 

## జననం
రాయ్‌పూర్‌లో 1999 జనవరి 5న రమేష్ సింగ్, సరితా సింగ్ దంపతులకు జన్మించింది. ఆమెకు సౌరభ్ సింగ్ అనే ఒక సోదరుడు ఉన్నాడు.

## కెరీర్
చిన్నప్పటి నుంచి నటన పై ఆసక్తితో ధారావాహికల్లోని పాత్రలు చూసి వాటిని రోజూ అద్దం ముందు ప్రాక్టీస్‌ చేసే రాశి సింగ్ 14 ఏళ్లప్పుడు ఓ కమర్షియల్‌ యాడ్‌ అవకాశం వచ్చింది. అయినా వ్యక్తిగత కారణాల వల్ల ఇండిగో ఎయిర్‌లైన్స్‌లో ఎయిర్‌హోస్టెస్‌గా కెరీర్‌ని ప్రారంభించాల్సి వచ్చింది. ఆ తరువాత ఉద్యోగరీత్యా హైదరాబాదులో ఉన్న ఆమె చిత్రపరిశ్రమలో అడుగుపెట్టింది. రాశీ 2019లో జెమ్ అనే తెలుగు సినిమాతో తెరంగేట్రం చేసింది. ఆ తరువాత పోస్టర్(2021), శశి (2021) చిత్రాలలో తన సహజసిద్ధమైన నటనా ప్రతిభను చాటింది .

## ఫిల్మోగ్రఫీ

### టెలివిజన్

## మూలాలు

వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
గిరిధర్ గమాంగ్

**గిరిధర్‌ గమాంగ్‌** ఒడిషా రాష్ట్రానికి చెందిన రాజకీయ నాయకుడు. ఆయన 1999 ఫిబ్రవరి 17 నుండి 1999 డిసెంబరు 6 వరకు ఒడిషా రాష్ట్ర 13వ ముఖ్యమంత్రిగా పనిచేశాడు.
## రాజకీయ జీవితం
గిరిధర్ గమాంగ్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 1972లో జరిగిన లోక్‌సభ ఎన్నికల్లో కాంగ్రెస్ అభ్యర్థిగా కోరాపుట్ లోక్‌సభ నియోజకవర్గం నుండి పోటీ చేసి తొలిసారి ఎంపీగా ఎన్నికయ్యాడు. ఆయన 1972 నుండి 2004 వరకు 9 సార్లు వరుసగా ఎంపీగా ఎన్నికయ్యాడు.

గిరిధర్ గమాంగ్ లోక్‌సభ సభ్యుడిగా ఉంటూనే 1999 ఫిబ్రవరి నుంచి డిసెంబరు వరకు పది నెలల పాటు ఒడిశా 13వ ముఖ్యమంత్రిగా పనిచేశాడు. ఆయన ముఖ్యమంత్రిగా ఉన్న సమయంలో కేంద్రంలో వాజ్‌పేయి ప్రభుత్వం ఎదుర్కొన్న అవిశ్వాస పరీక్షలో చివరి నిమిషంలో పార్లమెంట్‌కు వచ్చి ప్రభుత్వానికి వ్యతిరేకంగా ఓటు వేశాడు. అప్పట్లో బలాబలాలు చాలా క్లిష్టంగా ఉండటంతో చివరికి ఒక్క ఓటు తేడాతో వాజ్ పేయి ప్రభుత్వం కూలిపోయింది. గిరిధర్ గమాంగ్ ఆ తరువాత 2009 లోక్‌సభ ఎన్నికల్లో ఓడిపోయాడు. గిరిధర్ గమాంగ్ 2015లో కాంగ్రెస్ పార్టీని విడి భారతీయ జనతా పార్టీలో చేరాడు. ఆయన 2023 జనవరి 27న హైదరాబాద్ తెలంగాణ భ‌వ‌న్‌లో కేసీఆర్ సమక్షంలో భార‌త్ రాష్ట్ర స‌మితి పార్టీలో చేరాడు.

## మూలాలు

వర్గం:1943 జననాలు
వర్గం:ఒడిశా నుండి ఎన్నికైన లోక్‌సభ సభ్యులు
వర్గం:ఒడిశా ముఖ్యమంత్రులు
వర్గం:ఒడిశా రాజకీయ నాయకులు
భూతద్ధం భాస్కర్ నారాయణ

**భూతద్ధం భాస్కర్‌ నారాయణ** 2024లో విడుదలైన తెలుగు సినిమా. మిలియన్‌ డ్రీమ్స్‌ క్రియేషన్స్‌, విజయ సరాగ ప్రొడక్షన్స్‌ బ్యానర్‌లపై స్నేహాల్‌ జంగాల, శశిధర్‌ కాశి, కార్తిక్‌ ముడుంబై నిర్మించిన ఈ సినిమాకు పురుషోత్తం రాజ్‌ దర్శకత్వం వహించాడు. శివ కందుకూరి, రాశి సింగ్‌, అరుణ్‌, దేవిప్రసాద్‌ ప్రధాన పాత్రల్లో నటించిన ఈ సినిమా ఫస్ట్‌గ్లింప్స్‌ను 2022 ఆగష్టు 2న విడుదల చేసి, సినిమాను 2023 మార్చి 1న విడుదలై, మార్చి 22 నుండి ఆహా ఓటీటీలో స్ట్రీమింగ్ ప్రారంభమైంది.

## నటీనటులు

* శివ కందుకూరి
* రాశి సింగ్‌
* అరుణ్‌
* దేవిప్రసాద్‌
* వర్షిణి
* శివకుమార్‌
* కల్పలత
* షఫీ
* శివన్నారాయణ
* రూపలక్ష్మి
* అంబటి శ్రీను
* చైతన్య
* వెంకటేశ్‌ కాకుమాను
* గడ్డం నవీన్‌
* ప్రణవి
* దివిజ
* ప్రభాకర్‌
* కమల్‌
* గురురాజ్‌

## సాంకేతిక నిపుణులు
*బ్యానర్: మిలియన్‌ డ్రీమ్స్‌ క్రియేషన్స్‌, విజయ సరాగ ప్రొడక్షన్స్‌
*నిర్మాత: స్నేహాల్‌ జంగాల, శశిధర్‌ కాశి, కార్తిక్‌ ముడుంబై
*కథ, స్క్రీన్‌ప్లే, దర్శకత్వం: పురుషోత్తం రాజ్‌ 
*సంగీతం: శ్రీచరణ్‌ పాకాల, విజయ్‌ బుల్గానిన్‌
*సినిమాటోగ్రఫీ: గౌతమ్‌ జి
*ఎడిటర్‌: గ్యారీ బిహెచ్‌
*ప్రొడక్షన్‌ డిజైనర్: రోషన్‌ కుమార్‌
*కాస్ట్యూమ్‌ డిజైనర్స్‌: అశ్వంత్‌, ప్రతిభ
*స్టంట్స్‌: అంజిబాబు

## మూలాలు

## బయటి లింకులు
* 

వర్గం:2023 తెలుగు సినిమాలు
సంతోఖ్ సింగ్ చౌదరి

**సంతోఖ్ సింగ్ చౌదరి** (1946 జూన్ 18 - 2023 జనవరి 14) భారతీయ రాజకీయ నాయకుడు. ఆయన పంజాబ్ మాజీ క్యాబినెట్ మంత్రి, జలంధర్ లోక్‌సభ నియోజకవర్గం పార్లమెంటు సభ్యుడు. ఆయన 2014, 2019 భారత సార్వత్రిక ఎన్నికల్లో వరుసగా భారత జాతీయ కాంగ్రెస్ అభ్యర్థిగా పోటీచేసి గెలిచాడు.

కాంగ్రెస్‌ పార్టీ ప్రతిష్టాత్మకంగా రాహుల్ గాంధీ నేతృత్వంలో నిర్వహిస్తున్న భారత్​ జోడో యాత్ర లో భాగంగా 2023 జనవరి 14న లూథియానా ఫిలౌర్‌ నుంచి పాల్గొన్న సంతోఖ్ సింగ్ చౌదరి ఒక్కసారిగా కుప్పకూలి గుండె పోటుతో మృతిచెందాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:1946 జననాలు
వర్గం:2023 మరణాలు
డెరెక్ ఓబ్రియన్

**డెరెక్‌ ఓబ్రియన్‌** పశ్చిమ బెంగాల్ రాష్ట్రానికి చెందిన రాజకీయ నాయకుడు. ఆయన 2011 నుండి తృణమూల్‌ కాంగ్రెస్‌ తరపున రాజ్యసభ సభ్యుడిగా విధులు నిర్వహిస్తున్నాడు. డెరెక్‌ ఓబ్రియన్‌ పార్లమెంటులో చేసిన కృషికి గాను 2022 సంవత్సరానికి గాను  ‘పార్లమెంటేరియన్‌ ఆఫ్‌ ది ఇయర్‌’ అవార్డు అందుకున్నాడు.
## రాజకీయ జీవితం
డెరెక్‌ ఓబ్రియన్‌ 2004లో తృణమూల్‌ కాంగ్రెస్‌ పార్టీ ద్వారా రాజకీయాల్లోకి వచ్చి, ఆయన 2011లో రాజ్యసభకు ఎంపీగా ఎన్నికై, రాజ్యసభలో పార్టీ చీఫ్‌విప్‌‌గా నియమితుడయ్యాడు. ఆయన 2017లో రెండోసారి, 2023లో వరుసగా మూడోసారి రాజ్యసభకు ఎంపీగా ఎన్నికయ్యాడు.

## మూలాలు

వర్గం:1961 జననాలు
జయ జయ జయ జయహే

**జయ జయ జయ జయహే** 2022లో మలయాళంలో విడుదలైన కామెడీ డ్రామా సినిమా. చీర్స్ ఎంట‌ర్‌టైన్‌మెంట్స్ బ్యానర్‌పై లక్ష్మి వారియర్‌, గణేష్ మీనన్ నిర్మించిన ఈ సినిమాకు విపిన్ దాస్ దర్శకత్వం వహించాడు. బాసిల్ జోసెఫ్, దర్శన రాజేంద్రన్, అజు వర్గీస్ ప్రధాన పాత్రల్లో నటించిన ఈ సినిమా అక్టోబరు 28న విడుదలైంది.
జయ జయ య జయహే మలయాళి చిత్రం.
## కథ
జయభారతి స్వతంత్ర భావాలు కలిగిన ఓ మధ్యతరగతి అమ్మాయి. కానీ మధ్యతరగతి కుటుంబం కావడం వల్ల తండ్రి డిగ్రీ కూడా పూర్తిగా చదివించలేకపోతాడు. జయభారతి అదే కాలేజీలోనే ప‌నిచేసే లెక్చ‌ర‌ర్‌ను ప్రేమిస్తుంది, వారి ప్రేమ విష‌యం ఇంట్లో తెలియ‌డంతో జ‌యకు ఇష్టం లేక‌పోయినా కోళ్ల ఫారం ఓనర్ రాజేష్ (బాసిల్ జోసెఫ్‌)తో ఆమె పెళ్లి చేస్తారు.  అతనికి తండ్రి లేడు. తనే కోళ్ళవ్యాపారం చేస్తూ ఉంటాడు. ఎటువంటి సంస్కారం లేని మొరటువాడు. పెళ్లిచూపుల్లో జయ చదువుకుంటానంటే రాజేష్ ఒప్పుకొని పెళ్లి తర్వాత మాట మార్చేస్తాడు. ఈ క్రమంలోనే అత్తారింట్లో జరిగిన ఓ సంఘటన వల్ల జయ, రాజేశ్ నుంచి విడిపోవాలని నిర్ణయించుకుంటుంది. ఆ త‌ర్వాత రాజేష్ ఏం చేశాడు. జ‌య‌పై కోపంతో విడాకుల కోసం కోర్టు మెట్లు ఎక్కిన రాజేష్‌కు ఎలాంటి ప‌రిణామాలు ఎదుర‌య్యాయి? అనేదే మిగతా సినిమా కథ.
  విపిన్ దర్శకత్వంలో, దర్శన రాజేంద్రన్, బాసిల్ నాయికా నాయకులుగా వివాహ బంధంలో స్త్రీపురుష సంబంధాన్ని విశ్లేషించిన చిత్రం. హాస్యరసం పైపూతలో పురుషులకు మింగుడు పడని అనేక పురుషాహంకార, పురుషస్వామ్య సమాజంలో స్త్రీ పాత్రను దర్శకుడు విశ్లేషిస్తాడు.
 ఇది నాయికానిష్ఠమైన సినిమా. జయభారతి స్వతంత్ర భావాలు కలిగిన అమ్మాయి. కాలేజీలో జరిగిన ఒక సంఘటన వల్ల తలిదండ్రులు ఆకస్మికంగా ఆ యువతి వివాహం ఒక చిరు వ్యాపారి రాజేష్ తో కుదురుస్తారు.. కథానాయిక తో ఆమె  ఇష్టాయిష్టాలతో సంబంధం లేకుండానే అతని పెళ్లి జరిగిపోతుంది.
 రాజేష్ కు చెయ్యి దుడుకు. అతను చీటికీ మాటికీ భార్య  చెంప ఛెళ్ళుమనిపిస్తూంటాడు. తల్లి,తండ్రి బంధువులు అందరూ ఆమెను సద్దుకుపొమ్మని చెబుతుంటారు. 21 పర్యాయాలు చెంపదెబ్బలు తినినతర్వాత తిరగబడుతుంది. శారీరికంగా అతనిపై ఆధిపత్యం పొందడంతో అతనికి క్రమంగా పరిస్థితులు అవగతమయి..చివరకు అతను విడాకులకు కోర్టు కెక్కుతాడు. హాస్యం పూతవెనక తాము ఉదారులమని భావించుకొనే పురుషులు కూడా ఆత్మావలోకనం చేసుకుని సిగ్గుపడాల్సిన సంఘటనలు సినిమా అంతటా ఉన్నాయి.దర్శన ముఖంలో, కన్నుల్లో అన్ని భావాలను వ్యక్తీకరించే నేర్పరి. ఈ సినిమాను తెలుగులో డబ్ చేశారు. 


## నటీనటులు

* బాసిల్ జోసెఫ్
* దర్శన రాజేంద్రన్
* అజు వర్గీస్
*అజీజ్‌
* సీతల్‌
* అజీస్ నెడుంగడ్ 
* ఆనంద్ మన్మధ 
* మంజు పిళ్ళై 
* సుధీర్ పరవూర్
* హరీష్ పెంగన్   
* శరత్ సభా
* కుదస్సనాద్ కనకం  
* అరుంసోల్

## సాంకేతిక నిపుణులు
*బ్యానర్: చీర్స్ ఎంట‌ర్‌టైన్‌మెంట్స్ 
*నిర్మాత: లక్ష్మి వారియర్‌, గణేష్ మీనన్ 
*కథ, స్క్రీన్‌ప్లే, దర్శకత్వం: విపిన్ దాస్
*సంగీతం: అంకిత్ మీనన్
*సినిమాటోగ్రఫీ: బబ్లూ ఐజు
*ఎడిటర్ : జాన్ కుట్టి
 

## మూలాలు

## బయటి లింకులు
* 

వర్గం:మలయాళ సినిమాలు
వ్యోమ నంది

**వ్యోమ నంది** గుజరాత్‌ రాష్ట్రానికి చెందిన సినిమా నటి, మోడల్. 2016లో *మరల తెలుపునా ప్రియ* సినిమాతో తెలుగు సినిమారంగంలోకి, 2017లో మల్హర్ థాకర్ సరసన క్రైమ్ థ్రిల్లర్ సినిమా *క్యాష్ ఆన్* డెలివరీ సినిమాతో గుజరాతీ సినిమారంగంలోకి  అడుగుపెట్టింది. గుజ్జుభాయ్-మోస్ట్ వాంటెడ్ (2018), *ఆక్సిజన్ (2018)*, లువ్ నీ లవ్ స్టోరీస్ (2020) వంటి అనేక విజయవంతమైన గుజరాతీ సినిమాలలో నటించింది. *క్యాష్ ఆన్ డెలివరీ* సినిమాలో తన నటనకు గుజరాతీ ఐకానిక్ ఫిల్మ్ అవార్డ్స్‌లో ఉత్తమ తొలిచిత్ర నటి అవార్డును గెలుచుకుంది.

## జీవిత విషయాలు
వ్యోమ నంది గుజరాత్‌ రాష్ట్రంలోని జామ్‌నగర్‌లో ప్రమేష్ నంది, చాందిని నంది దంపతులకు జన్మించింది. ఆమె కుటుంబం కెనడాలోని టొరంటోకు మారింది. చింగుఅకౌసీ సెకండరీ స్కూల్‌లో పాఠశాల విద్యను అభ్యసించింది, యార్క్ విశ్వవిద్యాలయం నుండి మనస్తత్వశాస్త్రంలో పట్టభద్రురాలైంది.

## నటనారంగం
నంది కెనడాకు వెళ్ళడానికి ముందు చిన్నతనంలోనే ప్రసిద్ధ బ్రాండ్‌ల కోసం వివిధ ప్రకటనలలో మోడల్‌గా నటించింది. సినిమాలలో నటించడానికి 2014లో భారతదేశానికి తిరిగి వచ్చి, ముంబైలోని *రోషన్ తనేజా స్కూల్ ఆఫ్ యాక్టింగ్* నుండి నటనలో డిప్లొమా పూర్తిచేసింది. 2016లో ప్రిన్స్ సిసిల్‌ కి జోడీగా *మరల తెలుపనా ప్రియ* అనే తెలుగు సినిమాతో అరంగేట్రం చేసింది. క్రైమ్ థ్రిల్లర్ *క్యాష్ ఆన్ డెలివరీ*లో తన పాత్రకు 2017లో ఉత్తమ తొలి నటి గుజరాతీ ఐకానిక్ ఫిల్మ్ అవార్డును గెలుచుకుంది.

*గుజ్జుభాయ్-మోస్ట్ వాంటెడ్* (2018), *గుజ్జుభాయ్* ఫిల్మ్ సిరీస్‌లో రెండవ సినిమా, *గుజ్జుభాయ్ ది గ్రేట్* (2015)కి సీక్వెల్‌లో నటించింది. ఈ సినిమా సానుకూల సమీక్షలను పొందడంతోపాటు వాణిజ్యపరంగా విజయం సాధించింది. *ఆక్సిజన్* (2018)లో అన్షుల్ త్రివేది సరసన నటించింది. ఈ సినిమా కూడా ప్రేక్షకులతోపాటు విమర్శకుల ప్రశంసలు అందుకుంది.

2020లో విడుదలైన రొమాంటిక్ కామెడీ సినిమా *లవ్ నీ లవ్ స్టోరీస్*లో కీలక పాత్ర పోషించింది.

2018లో కలర్స్ గుజరాతీలో ప్రసారమైన గుజరాతీ డ్యాన్స్ రియాలిటీ షో *నాచ్ మారి సాతే* మొదటి సీజన్‌లో న్యాయనిర్ణేతగా వ్యవహరించింది. అహ్మదాబాద్ టైమ్స్ నుండి టివి 2019లో గుజరాత్ మోస్ట్ డిజైరబుల్ ఉమెన్ టైటిల్‌ను కూడా గెలుచుకుంది.

అహ్మదాబాద్ టైమ్స్ మోస్ట్ డిజైరబుల్ ఉమెన్ 2020 బిరుదు అందుకుంది. టైమ్స్ మోస్ట్ డిజైరబుల్ ఉమెన్ 2020 జాబితాలో టాప్ 50లో కూడా నిలిచింది.

## సినిమాలు

## టెలివిజన్, వెబ్ సిరీస్లు

## అవార్డులు

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:గుజరాతీ సినిమా నటీమణులు
వర్గం:హిందీ సినిమా నటీమణులు
వర్గం:టెలివిజన్ నటీమణులు
శంకర్‌సింగ్ వాఘేలా

**శంకర్‌సింగ్ వాఘేలా** గుజరాత్ రాష్ట్రానికి చెందిన రాజకీయ నాయకుడు. ఆయన ఐదు సార్లు లోక్‌సభ సభ్యుడిగా, గుజరాత్‌ 12వ ముఖ్యమంత్రిగా పని చేశాడు.
## రాజకీయ జీవితం
శంకర్‌సింగ్ వాఘేలా భారతీయ జన్‌ సంఘ్‌ పార్టీతో ఆయన తన రాజకీయ ప్రస్థానాన్ని ప్రారంభించి, జన్‌సంఘ్ విడిపోయిన తర్వాత 1996లో బిజెపిలో ఆయన సీనియర్ నేతగా కొనసాగి ఆ తరువాత బిజెపి కి రాజీనామా చేసి రాష్ట్రీయ జనతా పార్టీని ఏర్పాటు చేశాడు. ఆయన ఆ తరువాత 23 అక్టోబర్ 1996 నుండి 27 అక్టోబర్ 1997 వరకు గుజరాత్‌ 12వ ముఖ్యమంత్రిగా భాద్యతలు నిర్వహించాడు. ఆయన ఆ తరువాత పార్టీని 2017లో కాంగ్రెస్‌లో విలీనం చేసి 2017లో గుజరాత్ అసెంబ్లీ ఎన్నికల సమయంలో బీజేపీలో చేరి, తిరిగి 2022లో కాంగ్రెస్ పార్టీలో చేరాడు. శంకర్‌సింగ్ వాఘేలా 2017 జులై 21న కాంగ్రెస్‌ పార్టీని విడి జనవికల్ప్ మోర్చాను స్థాపించాడు.

## నిర్వహించిన పదవులు
# జనతా పార్టీతో తన రాజకీయ ప్రయాణాన్ని ప్రారంభించిన వాఘేలా ఆ తర్వాత బీజేపీలో సీనియర్ నాయకుడయ్యారు. అతను 1996 నుండి 1997 వరకు గుజరాత్ ముఖ్యమంత్రిగా ఉన్నారు.
# గుజరాత్‌లోని కపద్వాంజ్ నుండి అభ్యర్థి, అతను తన కెరీర్‌లో అనేక రకాల పోర్ట్‌ఫోలియోలను నిర్వహించాడు. జౌళి శాఖ మంత్రి నుంచి కాంగ్రెస్ పార్టీ ఎన్నికల కమిటీ చైర్మన్‌గా వాఘేలా వివిధ హోదాల్లో పని చేశాడు.
# 13వ గుజరాత్ శాసనసభలో ప్రతిపక్ష నాయకుడిగా ఉన్న వాఘేలా, ఒకప్పుడు మాజీ ముఖ్యమంత్రిగా మారిన ప్రధాని నరేంద్ర మోడీకి కాంగ్రెస్ పార్టీ తగిన సమాధానంగా ప్రసిద్ది చెందారు.
# అతను 1977లో 6వ లోక్‌సభకు ఎన్నికయ్యాడు, 1977 నుండి 1980 వరకు గుజరాత్ జనతా పార్టీకి ఉపాధ్యక్షుడిగా పనిచేశాడు.
# 1977 నుండి 1980 వరకు గుజరాత్ బిజెపి ప్రధాన కార్యదర్శిగా, తరువాత అధ్యక్షుడిగా పనిచేశాడు. వాఘేలా 1984 నుంచి 1989 వరకు రాజ్యసభ సభ్యుడిగా ఉన్నారు.
# 1989లో వాఘేలా 9వ లోక్‌సభకు ఎన్నికయ్యారు. 1991లో మరోసారి 10వ లోక్‌సభకు ఎన్నికయ్యారు.  
# ఆయన ముఖ్యమంత్రి పాత్ర తర్వాత రాష్ట్ర బీజేపీపై తిరుగుబాటు చేసి 1998లో కాంగ్రెస్ పార్టీలో చేరి 2017లో కాంగ్రెస్ పార్టీని వీడాడు.

## మూలాలు

వర్గం:గుజరాత్ రాజకీయ నాయకులు
వర్గం:1940 జననాలు
చిక్కమగళూరు శాసనసభ నియోజకవర్గం

**చిక్కమగళూరు శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం చిక్కమగళూరు జిల్లా, ఉడిపి చిక్కమగళూరు లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

### మైసూర్ రాష్ట్రం

### కర్ణాటక

## మూలాలు

వర్గం:కర్ణాటక శాసనసభ నియోజకవర్గాలు
హైదరాబాద్ బ్లూస్ 2

***హైదరాబాద్ బ్లూస్ 2*** అనేది 2004 జూన్ 2న విడుదలైన ఆంగ్ల సినిమా. ఈ సినిమాకు రచన, దర్శకత్వం, నిర్మాణ బాధ్యతలను నగేష్ కుకునూర్ చేపట్టాడు. ఇది *[[హైదరాబాద్ బ్లూస్]]* సినిమాకు సీక్వెల్. ఈ సినిమాలో వరుణ్ పాత్రను పోషించినందుకు నగేష్ కుకునూర్ స్క్రీన్ వీక్లీ అవార్డ్స్‌లో "ఇంగ్లీష్‌లో భారతీయ చలనచిత్రంలో ఉత్తమ ప్రదర్శన" విభాగంలో నామినేట్ చేయబడ్డాడు.

## కథా సారాంశం
సీక్వెల్ కథ మొదటి సినిమా జరిగిన 6 సంవత్సరాల తర్వాత జరుగుతుంది. అశ్వినితో వివాహం తర్వాత, వరుణ్ భారతదేశంలోనే ఉండాలని నిర్ణయించుకున్నాడు. అశ్విని తన స్వంత క్లినిక్‌ని ప్రారంభించాలనే ఆలోచనలో ఉండగా అతను కాల్ సెంటర్‌ను ప్రారంభించాడు.

సీమ, సంజీవ్‌ల కుటుంబాన్ని చూసి, పెళ్ళయిన 6 సంవత్సరాల తర్వాత అశ్వినికి పిల్లలు కావాలి, అయితే వారిద్దరూ ఒకరికొకరు బాగున్నారంటూ వరుణ్ ఎప్పుడూ టాపిక్‌ని తప్పించుకుంటాడు. అశ్విని పిల్లలను కనాలని తహతహలాడుతుండగా, వరుణ్ ఆఫీసులో అందమైన మేనక వరుణ్‌ని ఇష్టపడుతుంది. వరుణ్ తన హద్దులు దాటకుండా మేనకను అడ్డుకుంటాడు. అయితే అశ్విని వరుణ్‌ని నమ్మకుండా అతనితో విడాకులు తీసుకుంటుంది, కానీ తన తప్పును తెలుసుకుంటుంది. తరువాత ఆమె క్షమాపణలు చెప్పడంతో వరుణ్, అశ్విని మళ్ళీ కలుస్తారు.

## నటవర్గం

* నగేష్ కుకునూర్ (వరుణ్ నాయుడు)
* జ్యోతి డోగ్రా (అశ్వినీ రావు నాయుడు)
* టిస్కా చోప్రా (మేనక)
* ఎలాహే హిప్టూలా (సీమా రావు)
* విక్రమ్ ఇనామ్దార్ (సంజీవ్ రావు)
* అనుజ్ గుర్వారా (ఆజం)
* అనూప్ రత్నకర్ రావు (హరీష్ చందాని)
* అను చెంగప్ప (శశి నాయుడు)
* సౌమిక్ బెనర్జీ (సన్నీ)

## పాటలు
ఈ సినిమాకు సలీం-సులైమాన్ సంగీతం సమకుర్చారు.

* "స్లిప్పింగ్ త్రూ యువర్ ఫింగర్స్" – గాయకులు: ట్రిక్ బేబీ
* "తేరే బినా" – గాయకుడు: ఫుజోన్
* "దిల్ పే మత్ లో" – గాయకుడు: ఆనంద్
* "మో భాంగ్రా బ్లూస్" – గాయకుడు: సోనిక్ గురుస్
* "వన్ మ్యాన్" – గాయకులు: ట్రిక్ బేబీ
* "మోరా సైయా మోస్ బోలెనా" – గాయకుడు: ఫుజోన్
* "సీ ఆఫ్ స్టోరీస్" – గాయకుడు: ట్రిక్ బేబీ
* "అద్దితప్ప" – గాయకుడు: కాలిచే
* "ప్యాలెస్ ఆన్ వీల్స్, ఆజ్ కి రాత్" – గాయకుడు: బిడ్డు

## మూలాలు

## బయటి లింకులు
* 

వర్గం:2004 సినిమాలు
నీలం పాంచల్

**నీలం పాంచాల్** గుజరాత్‌ రాష్ట్రానికి చెందిన టివి, సినిమా నటి. *హమారీ దేవ్రాణి*, *రుక్ జానా నహిన్*, *ఏక్ వీర్ కి అర్దాస్, వీర, లాజ్వంతి, ఇష్క్బాజ్, *వంటి అనేక టెలివిజన్ ధారావాహికలలో నటించింది. 2019లో హెల్లారో సినిమాలో అనే గుజరాతీ సినిమాలో నటించి, 66వ జాతీయ చలనచిత్ర అవార్డులలో *[[భారత జాతీయ చలనచిత్ర పురస్కారాలు - ప్రత్యేక జ్యూరీ పురస్కారం|ప్రత్యేక జ్యూరీ అవార్డును]] గెలుచుకుంది.*

## జీవిత చరిత్ర
నీలం పాంచాల్ గుజరాత్‌ రాష్ట్రంలోని అహ్మదాబాద్‌ పట్టణంలో జన్మించింది. అహ్మదాబాద్‌లోని హెచ్‌ఎల్ కాలేజ్ ఆఫ్ కామర్స్‌లో చదివింది.

## నటనారంగం
దూరదర్శన్‌లోని *ఏక్ దాల్ నా పంఖీ*, *పతి పత్నీ అనే వావజోడు*, *గీత్ గుంజన్*, *యువ సంగ్రామ్*, *పర్ణ్య అట్లే పతి గయా*, *సరస్వతీచంద్ర* వంటి పలు గుజరాతీ భాషా టెలివిజన్ కార్యక్రమాలలో నటించింది. 

2007లో వచ్చిన *స్నేహ నా సగ్పన్‌* అనే గుజరాతీ సినిమాతో సినీరంగంలోకి అడుగుపెట్టింది. 2019లో గుజరాతీ పీరియడ్ డ్రామా సినిమా *హెల్లారోలో* నటించింది, ఇది 66వ జాతీయ చలనచిత్ర అవార్డులలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది, తన నటనకు ప్రత్యేక జ్యూరీ అవార్డును పొందింది. ఈ సినిమా 2019 నవంబరు 8న విడుదలై సానుకూల సమీక్షలను పొందడంతోపాటు తన నటనకు ప్రేక్షకుల నుండి ప్రశంసలు అందుకుంది.

*హమారీ దేవ్రాణి*, *రుక్ జానా నహిన్*, *ఏక్ వీర్ కి అర్దాస్*, *వీర*, *లజ్వంతి*, *ఇష్క్‌బాజ్* వంటి అనేక హిందీ టివి సీరియళ్ళలో నటించింది. 2020లో మరాఠీ భాషా టెలివిజన్ సీరియల్ *వైజు నంబర్ 1*లో గుజరాతీ స్త్రీగా నటించింది.

*భారత భాగ్యవిధాత* నాటకంలో కస్తూర్బా గాంధీగా నటించింది. 2017లో విడుదలైన కాబిల్ సినిమాతో హిందీ సినిమారంగంలోకి అడుగుపెట్టింది.

## నటించినవి

### సినిమాలు

### టెలివిజన్

## వెబ్ సిరీస్
* 2021: యమ్‌రాజ్ కాలింగ్
* 2022: రీనాస్ బ్యూటీ స్టూడియో

## అవార్డులు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:గుజరాతీ సినిమా నటీమణులు
వర్గం:హిందీ సినిమా నటీమణులు
వర్గం:టెలివిజన్ నటీమణులు
వర్గం:భారతీయ సినిమా నటీమణులు
తెలుగు రాష్ట్రాలు

**తెలుగు రాష్ట్రాలు** ఆగ్నేయ భారతదేశంలోని ఆంధ్ర ప్రదేశ్, తెలంగాణ రాష్ట్రాలు. తెలుగు ప్రజల జాతి-ప్రాంతానికి సమష్టిగా ఉత్తరాన మహారాష్ట్ర, పశ్చిమాన కర్ణాటక, ఈశాన్యంలో ఒడిశా, ఛత్తీస్‌గఢ్, దక్షిణాన తమిళనాడు, తూర్పున బంగాళాఖాతం, పుదుచ్చేరి యానాం జిల్లా ఎన్‌క్లేవ్ సరిహద్దులుగా ఉన్నాయి. తెలుగు రాష్ట్రాల రెఫరెన్షియల్ పదం 2014లో దాని మునుపటి రాజకీయ అస్తిత్వమైన యునైటెడ్ ఆంధ్రప్రదేశ్‌ను విభజించినప్పటి నుండి వాడుకలో ఉంది. తెలంగాణ జనాభా 3,51,93,978, ఆంధ్రప్రదేశ్ జనాభా 4,95,06,799 కలిపి, 2011 నాటికి తెలుగు రాష్ట్రాల జనాభా 8,47,00,777.

## చరిత్ర
తెలుగు ప్రజలు భారతదేశంలోని ద్రావిడ జాతికి చెందిన సమూహం. ప్రపంచంలో ఉన్న పెద్ద జాతి సమూహలలో తెలుగు జాతి ఒకటి. తెలుగు ప్రజలలో అధికులు తెలంగాణ, ఆంధ్రప్రదేశ్ రాష్ట్రాలలో నివసిస్తారు. భాషాప్రయుక్త రాష్ట్రాలు ఏర్పడక పూర్వం, తెలుగు మాట్లాడే ప్రాంతం చాలా విశాలంగా వుండేది. మహారాష్ట్ర, కర్ణాటక, మధ్యప్రదేశ్, చత్తీస్ గఢ్, ఒడిషా రాష్ట్రాలకు చెందిన అనేక ప్రాంతాలలో తెలుగు సంస్కృతి, భాష కలిగిన వారు ఎక్కువుగా వుండేవారు, ఇప్పటికీ మరికొంతమంది ఉన్నారు. దేశాంతరాల్లో తెలుగు ప్రజలు నివాసాలేర్పరచుకున్నారు. 18-19 శతాబ్దాల కాలంలో శ్రీలంక మధ్య, తూర్పు ప్రాంతాలను తెలుగు రాజులు పరిపాలించారు. స్వాతంత్ర్యానికి పూర్వం అనేకమంది తెలుగువారు మయాన్మార్ వలసవెళ్ళి ఆక్కడే స్థిరపడ్డారు.
### పురాతనత్వం
సంస్కృత ఇతిహాసాలు కాలంలో, మౌర్య చక్రవర్తి అశోకుడు మృతి చెందిన సా.శ. 232వ సంవత్సరంలో ఆంధ్ర రాజ్యం ఉన్నట్లు ప్రస్తావించాయి. ఆకాలంలోనే ఆంధ్రుల ఉనికి ప్రారంభమైనట్లు గ్రంథాల ద్వారా తెలుస్తుంది.శాతవాహనులు, శాకాలు, ఇక్ష్వాకులు, తూర్పు చాళుక్యులు, వెలమలు, విజయనగర సామ్రాజ్యం, గోల్కొండ కుతుబ్ షాహి వంశం, హైదరాబాదీ నిజాంల వంటి పలు రాజవంశాలు ఈ ప్రాంతాన్ని పాలించినవి.

## సంస్కృతి
తెలుగు సంస్కృతి
తెలుగు సాంస్కృతిక చరిత్ర కళలు, నిర్మాణ శైలి, సాహిత్యం, ఆహారపుటలవాట్లు, ఆంధ్రుల దుస్తులు, మతం, తత్త్వాలుగా విభజించవచ్చు.

## వంటకాలు
తెలుగు రాష్ట్రాల వంటకాలు సాధారణంగా దాని ఘాటైన, వేడి, కారంగా ఉండే రుచికి ప్రసిద్ధి చెందాయి, ప్రజలు, విభిన్న టోపోలాజికల్ ప్రాంతాల కారణంగా వంట చాలా వైవిధ్యంగా ఉంటుంది.

## మీడియా
రెండు తెలుగు రాష్ట్రాల ప్రేక్షకులకు వార్తలను అందించే అనేక వార్తాపత్రికలు, టీవీ ఛానెల్‌లు ఉన్నాయి.

## సినిమా
తెలుగు సినిమా అనేది తెలుగు రాష్ట్రాల్లో విస్తృతంగా మాట్లాడే తెలుగు భాషలో చలన చిత్రాల నిర్మాణానికి అంకితమైన భారతీయ సినిమా విభాగం. తెలుగు సినిమాలు భారతదేశంలోని హైదరాబాద్‌లోని ఫిల్మ్ నగర్లో ఎక్కువగా నిర్మించబడుతున్నాయి.

## భాష
తెలుగు రాష్ట్రాలలో తెలుగు మాట్లాడతారు. 2022 నాటికి, ఉర్దూ కూడా రెండు రాష్ట్రాలలో అధికారిక హోదాను పొందింది. ఒకటి కంటే ఎక్కువ భారతీయ రాష్ట్రాల్లో ప్రాథమిక అధికారిక భాష హోదా కలిగిన కొన్ని భాషల్లో హిందీ, ఇంగ్లీషుతో పాటు తెలుగు ఒకటిగా నిలుస్తుంది. దేశ ప్రభుత్వంచే భారతదేశంలోని శాస్త్రీయ భాషగా గుర్తించబడిన ఆరు భాషలలో ఇది ఒకటి.

## మూలాలు

వర్గం:తెలుగు
జెన్నిఫర్ ఇమ్మాన్యూయెల్

**జెన్నిఫర్ ఇమ్మాన్యూయెల్** (ఆంగ్లం Jenifer Emmanuel) (జననం 2000 జనవరి 11) భారతీయ చలనచిత్ర నటి, మోడల్. ఆమె ప్రధానంగా తెలుగు భాషా చిత్రాలలో నటిస్తుంది. 

## జననం, విద్య
ఆమె మహారాష్ట్రలోని ముంబైలో 2000 జనవరి 11న జన్మించింది. ఆమె ఇంగ్లీష్‌లో మాస్ట‌ర్స్ డిగ్రీ చేసింది. జ‌ర్న‌లిజంలో డిప్లొమాతో పాటు యాక్టింగ్‌లో శిక్షణ తీసుకున్న‌ది.

## కెరీర్
మోడలింగ్‌లో తన వృత్తిని ప్రారంభించిన జెన్నిఫర్ ఇమ్మాన్యూయెల్ రుచీ పాస్తా మసాలా యాడ్, సన్‌టీవీ ఛానెల్ యాడ్, టైమెక్స్ యాడ్ మొదలైన వివిధ టీవీసీలలో నటించింది. అలాగే సర్ద్ హవా (2021), దారు 2 పెగ్ (2020) వంటి కొన్ని మ్యూజిక్ వీడియోలలో నటించింది. 2021లో ఆమె తెలుగు చలనచిత్ర పరిశ్రమలో బాయ్స్ చిత్రంతో తన నటనా వృత్తిని ప్రారంభించింది, ఆ తర్వాత నచ్చింది గర్ల్ ఫ్రెండూ (2022) వంటి కొన్ని చిత్రాలలో నటించింది.

## మూలాలు

వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
సార్

**సార్‌** 2023లో తెలుగు, తమిళ భాషల్లో విడుదలైన ద్విభాషా సినిమా. సితార ఎంటర్‌టైన్‌మెంట్స్‌, ఫార్చ్యూన్ ఫోర్ సినిమాస్, శ్రీకర స్టూడీయోస్‌ బ్యానర్‌లపై తెలుగులో ‘సార్‌’, తమిళంలో ‘వాతి’ పేర్లతో సూర్యదేవర నాగవంశీ, సాయిసౌజన్య నిర్మించిన ఈ సినిమాకు వెంకీ అట్లూరి దర్శకత్వం వహించాడు. ధనుష్‌,  సంయుక్త మీనన్, సాయికుమార్‌, తనికెళ్లభరణి ప్రధాన పాత్రల్లో నటించిన ఈ సినిమా టైటిల్‌ లుక్‌, మోషన్‌ పోస్టర్‌ను 2021 డిసెంబర్ 21న ఆవిష్కరించి,  టీజ‌ర్‌ను 2022 జులై 28న విడుదల చేసి, సినిమాను మహా శివరాత్రి కానుకుగా ఫిబ్రవరి 17న విడుదలై, నెట్‌ఫ్లిక్స్‌ ఓటీటీలో మార్చి 17న విడుదలైంది.
## నటీనటులు

* ధనుష్‌
* సంయుక్త మీనన్
* సాయికుమార్‌
* తనికెళ్లభరణి
* హైపర్ ఆది
* సముద్రఖని 
* హరీశ్ పేరడీ
* ఆడుకలం నరేన్
* రాజేంద్రన్
* కల్పలత 
*తోటపల్లి మధు
*నర్రా శ్రీనివాస్ 
*పమ్మి సాయి
* షా రా
*ఇళవరసు
*మొట్ట రాజేంద్రన్ 
*ప్రవీణ 
*టెంపర్ వంశీ
* భూపాల్
* భారతీరాజా (అతిధి పాత్ర)
* సుమంత్ (అతిధి పాత్రలో)

## పాటల జాబితా

మాస్టారు మాస్టారు , రచన: రామజోగయ్య శాస్త్రి , గానం.శ్వేతామోహన్

బంజారా , రచన: సుద్దాల అశోక్ తేజ, గానం.అనురాగ్ కులకర్ణి

మారాజవయ్య , రచన: రామజోగయ్య , గానం. కాలభైరవ

వన్ లైఫ్ , రచన: ప్రణవ్ చాగంటి, గానం.హేమచంద్ర , ప్రణవ్ చాగంటి

సంధ్య నా ఉదయిద్దాం , రచన: ప్రణవ్ చాగంటి, గానం.అనురాగ్ కులకర్ణి

మాస్టారు మాస్టారు(రెప్రిస్) రచన: రామజోగయ్య శాస్త్రి, గానం . ధనుష్.

## సాంకేతిక నిపుణులు
*బ్యానర్: సితార ఎంటర్‌టైన్‌మెంట్స్‌, ఫార్చ్యూన్ ఫోర్ సినిమాస్, శ్రీకర స్టూడీయోస్‌ 
*నిర్మాత: నాగవంశీ, సాయిసౌజన్య  
*కథ, స్క్రీన్‌ప్లే, దర్శకత్వం: వెంకీ అట్లూరి
*సంగీతం: జి. వి. ప్రకాష్
*సినిమాటోగ్రఫీ: జె. యువరాజ్
*ఎడిటర్: నవీన్ నూలి

## మూలాలు

## బయటి లింకులు
* 

వర్గం:2023 తెలుగు సినిమాలు
వర్గం:తనికెళ్ళ భరణి సినిమాలు
సకలేష్‌పూర్ శాసనసభ నియోజకవర్గం

**సకలేష్‌పూర్ శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం హసన్ జిల్లా, హసన్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## ఇవి కూడ చూడండి

* సకలేష్‌పూర్

## మూలాలు

వర్గం:కర్ణాటక శాసనసభ నియోజకవర్గాలు
బెల్తంగడి శాసనసభ నియోజకవర్గం

**బెల్తంగడి శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం దక్షిణ కన్నడ జిల్లా, దక్షిణ కన్నడ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

#### మద్రాసు రాష్ట్ర శాసనసభ

* 1952 - బాలుగోడు వెంకట్రమణ గౌడ 
#### మైసూర్ రాష్ట్ర శాసనసభ
* 1956 - హెగ్గాడే రత్నవర్మ 
* 1962 - బంట్వాళ వైకుంట బలిగ 
* 1967 - బంట్వాళ వైకుంట బలిగ 
* 1972 - కె. సుబ్రహ్మణ్య గౌడ 
#### కర్ణాటక రాష్ట్ర శాసనసభ

## మూలాలు

వర్గం:కర్ణాటక శాసనసభ నియోజకవర్గాలు
ఉదయం

**ఉదయం** అంటే సూర్యోదయం నుండి మధ్యాహ్నం వరకు ఉండే కాలం. ఉదయం ఎప్పుడు ప్రారంభమవుతుంది అనేదానికి కచ్చితమైన సమయాలు లేవు (అలాగే సాయంత్రం, రాత్రికి కూడా) ఎందుకంటే ఇది ఒకరి జీవనశైలి, సంవత్సరంలో ప్రతి సమయంలో పగటి వేళల ప్రకారం మారవచ్చు. అయితే, ఉదయం అనేది కచ్చితంగా మధ్యాహ్నం ముగుస్తుంది, అంటే ఉదయం తరువాత మధ్యాహ్నం ప్రారంభమవుతుంది. ఉదయం అంటే అర్ధరాత్రి నుండి మధ్యాహ్నం వరకు అని కూడా నిర్వచించవచ్చు. అయితే అనేక సందర్భాలలో అర్ధరాత్రి నుండి సూర్యోదయం వరకు ఉండే కాలాన్ని తెల్లవారుజాము అంటారు.

ఉదయం అనేది అర్ధరాత్రి నుండి మధ్యాహ్నం వరకు (00:00:01-11:59:59) పగటి సమయ వ్యవధి. ఉదయం సాధారణంగా మధ్యాహ్నం (12:00:01-17:59:59) కంటే చల్లగా ఉంటుంది

ఉదయం ఒక రోజు క్రమంలో మధ్యాహ్నం, సాయంత్రం, రాత్రికి ముందు ఉంటుంది. వాస్తవానికి, ఈ పదం సూర్యోదయాన్ని సూచిస్తుంది. ఉదయమునకు భాగములుగా అర్థరాత్రి పైన అని, బ్రహ్మముహుర్తము అని, తెల్లవారుజాము అని, పొద్దుపొద్దునే అని, పొద్దున్నే అని, పొద్దేక్కినాక అని విభజించవచ్చు.

*భారత కాలమానం ప్రకారం ఉదయమును విభజించి సుమారు సమయములుగా చెప్పినట్లయితే:
*ఉదయం - 00:00:01-11:59:59
*అర్థరాత్రి పైన - 00.01 am to 3.00 am
*బ్రహ్మముహుర్తము - 4.24 am to 5.12 am
*తెల్లవారుజాము - 3.00 am to 5.00 am
*పొద్దుపొద్దునే - 5.00 am to 5.30 am
*పొద్దున్నే - 5.30 am to 7.00 am
*పొద్దేక్కినాక - 7.00 am to 10.00 am
*మధ్యాహ్నం కావొస్తుంది - 10.00 am to 11.59 am

## మూలాలు

వర్గం:ఉదయం
వర్గం:కాలం
వర్గం:సూర్యుడు
పద్మారాణి

**పద్మారాణి**, (1937, జనవరి 25 - 2016, జనవరి 25) మహారాష్ట్ర రాష్ట్రానికి చెందిన నాటకరంగ, సినిమా నటి. గుజరాతీ నాటకాలు, గుజరాతీ సినిమాలు, హిందీ సినిమాలలో నటించింది.

## జననం, విద్య
పద్మారాణి 1937, జనవరి 25న మహారాష్ట్రలోని పూణే నగరంలో జన్మించింది. గుజరాత్‌ రాష్ట్రం, వడోదరలోని రాజ్‌మహల్ రోడ్‌లోని కనాబి వాడ్, ఉంచి పోల్‌లో పెరిగింది. తండ్రి భీమ్‌రావ్ భోంస్లే ఒక బారిస్టర్, తల్లి కమలాబాయి రాణే గోవాకు చెందినవారు. తన ప్రాథమిక విద్యను వడోదరలోని దాండియా బజార్‌లోని గోవిందరావు సెంట్రల్ స్కూల్ నుండి పూర్తిచేసింది.

## నాటకరంగం
తన కుటుంబం ఆర్థిక ఇబ్బందుల సమయంలో తన సోదరి (ప్రముఖ నటి సరితా జోషి) తో కలిసి నాటకరంగంలోకి అడుగుపెట్టింది. తన సోదరితో కలిసి వడోదరలో రామన్‌లాల్ మూర్తివాలా నాటకంలో నటిస్తున్నప్పుడు అరుణా ఇరానీ తండ్రి ఫారెడూన్ ఇరానీ దృష్టిని ఆకర్షించగా వారిని ముంబై తీసుకెళ్ళాడు.

పద్మారాణి 6,000 పైగా గుజరాతీ నాటకాలలో నటించింది. వాటిల్లో *బా రిటైర్ థాయ్ ఛే*, *బా ఈ మారి బౌండరీ*, *కేవదా నా దంఖ్*, *సప్తపది*, *చందర్వో*, *5 స్టార్ ఆంటీ*, *వచన్* వంటి అనేక ప్రసిద్ధ నాటకాలు ఉన్నాయి. జీవితం చివరి దశలలో ఎక్కువగా తల్లి పాత్రలను పోషించింది. *అమరి తో అర్జీ బాకీ తమరి మార్జీ* చివరి నాటకం. *బా రిటైర్ థాయ్ ఛేతో* సహా అనేక నాటకాలలో ప్రసిద్ధ గుజరాతీ నటుడు అరవింద్ రాథోడ్‌తో కలిసి పనిచేసింది.

## సినిమారంగం
200కు పైగా గుజరాతీ సినిమాల్లో నటించింది. 1961లో వచ్చిన *నర్సయ్యని హుండీ* అనే సినిమాలో తొలిసారిగా నటించింది. 1963లో ఆశా పరేఖ్‌తో కలిసి *అఖండ సౌభాగ్యవతి* సినిమాలో నటించింది. 1966లో గుజరాతీ రాయల్, కవి కలాపి జీవితం ఆధారంగా తీసిన *కలాపి* సినిమాలో నటించింది, ఇందులో ఆమె సంజీవ్ కుమార్ పోషించిన కలాపి యువరాణి భార్యగా నటించింది. ఉపేంద్ర త్రివేదితో కలిసి *జనమ్‌టిప్* (1969), *పాట్లీ పర్మార్* (1978), *గంగాసతి* (1979), *లోహినీ సగాయి* (1980), *కసుంబి నో రంగ్*, *షామల్ షా నో వివాహ్*, *భగత్ పీపాజీ* (1980) వంటి అనేక విజయవంతమైన గుజరాతీ చిత్రాలలో కూడా ఆమె నటించింది.

ప్రధాన పాత్రలో నటించిన తొలి సినిమా *కన్యాదాన్* (1968) తో సహా కొన్ని హిందీ చిత్రాలలో కూడా నటించింది. *పరివార్* (1968), *వీర్ ఘటోత్కచ్* (1970), *జై సంతోషి మా* (1975), *దిల్* (1990), *జాలిమ్* (1994) వంటి వాటిలో కూడా నటించింది.

## టివిరంగం
బెంగాలీ నటుడు అనిల్ ఛటర్జీతో నటించిన *నఖాబ్* అనే టీవీ సీరియల్ విమర్శకులు, వీక్షకులచే ప్రశంసించబడింది. ఇందులో ఛటర్జీకి నర్సుగా నటించింది. హిమేష్ రేష్మియా తీసిన సీరియల్ లోనూ, *స్వప్న కినారే*లోఅ 1000 కంటే ఎక్కువ ఎపిసోడ్‌లలో నటించింది.

## వ్యక్తిగత జీవితం
పద్దెనిమిదేళ్ళ వయసులో పద్మారాణి జమీందార్, పార్సీ కుటుంబ సభ్యుడు, నాటక దర్శకుడైన అరుణా ఇరానీ మేనమామ నామ్‌దార్ ఇరానీని వివాహం చేసుకున్నది. వారికి డైసీ ఇరానీ అనే కుమార్తె ఉంది. నటిగా రాణించిన డైసీ, వివాహం తర్వాత సింగపూర్‌లో స్థిరపడింది.

## మరణం
పద్మారాణి వైరల్ ఇన్ఫెక్షన్ కారణంగా ఊపిరితిత్తులలో సమస్యలతో తన 79వ పుట్టినరోజున 2016, జనవరి 25న ముంబైలో మరణించింది.

## మూలాలు

## బయటి లింకులు
* 

వర్గం:1937 జననాలు
వర్గం:2016 మరణాలు
వర్గం:భారతీయ సినిమా నటీమణులు
వర్గం:గుజరాతీ సినిమా నటీమణులు
వర్గం:హిందీ సినిమా నటీమణులు
వర్గం:టెలివిజన్ నటీమణులు
వర్గం:రంగస్థల నటీమణులు
పుత్తూరు శాసనసభ నియోజకవర్గం (కర్ణాటక)

**పుత్తూరు శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం దక్షిణ కన్నడ జిల్లా, దక్షిణ కన్నడ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

#### మద్రాసు రాష్ట్రం

* 1951: కె. గౌడ వెంకటరమణ, కాంగ్రెస్ 
* 1951: కె. ఈశ్వర, కాంగ్రెస్

#### మైసూర్ రాష్ట్రం

* 1957: గౌడ వెంకటరమణ కె, కాంగ్రెస్ 
* 1957: నాయక్ సుబ్బయ్య, కాంగ్రెస్
* 1962: కె. వెంకట్రమణ గౌడ, కాంగ్రెస్
* 1967: బి. విట్టల్‌దాస్ శెట్టి, కాంగ్రెస్
* 1972: ఎ. శంకర్ అల్వా, కాంగ్రెస్
#### కర్ణాటక రాష్ట్రం

## మూలాలు

వర్గం:కర్ణాటక శాసనసభ నియోజకవర్గాలు
బొన్ని గాబ్రియేల్

**బొన్ని గాబ్రియేల్** (జననం మార్చి 20, 1994) అమెరికాకు చెందిన అందాల పోటీ టైటిల్‌ విజేత. ఆమె 2023లో అమెరికాలోని లూసియానా రాష్ట్రం, న్యూ ఓర్లీన్స్‌లో జరిగిన 71వ ఎడిషన్‌ మిస్ యూనివర్స్ 2022 విజేతగా నిలిచింది.

అమెరికాకు చెందిన ఆర్. బోని గాబ్రియేల్ 'విశ్వ సుందరి ( మిస్ యూనివర్స్ ) - 2022 ' కిరీటాన్ని అందుకుంది. అమెరికాలోని లూసియానా రాష్ట్రం న్యూ ఓర్లిన్స్ లో 2023 జనవరి 14వ తేదీన మిస్ యూనివర్స్ - 2022 గ్రాండ్ ఫినాలే నిర్వహించారు. 71 విశ్వసుందరి పోటీలో 90 దేశాలకు చెందిన పోటీ దారులను వెనక్కి నెట్టి బోని గాబ్రియేల్ విశ్వ సుందరి కిరీటాన్ని గెలుచుకుంది. మాజీ విశ్వసుందరి హర్నాజ్ సందు చేతుల మీదుగా బోని గాబ్రియేల్ విశ్వ సుందరి - 2022 కిరీటాన్ని స్వీకరించింది. భరత్ తరపున కర్ణాటక రాష్ట్రానికి చెందిన దివిత రాయ్ ఏడాది విశ్వసుందరి పోటీల్లో పాల్గొన్నది. 

## మిస్ యూనివర్స్ 2022
బొన్ని గాబ్రియేల్ మిస్ USA 2022గా, ఆమె మిస్ యూనివర్స్ 2022 పోటీలో యునైటెడ్ స్టేట్స్ తరపున ప్రాతినిధ్యం వహించి మిస్ యూనివర్స్ 2022 కిరీటాన్ని గెలుచుకుంది. ఆమె మిస్ యూనివర్స్ గెలుచుకున్న 9వ అమెరికన్‌గా నిలిచింది. ఆమె విజయం మిస్ యూనివర్స్ 2012లో ఒలివియా కల్పో తర్వాత మిస్ యూనివర్స్ గెలుచుకున్న యునైటెడ్ స్టేట్స్ నుండి మొదటి ప్రతినిధిగా నిలిచింది.

## మూలాలు

వర్గం:1994 జననాలు
వర్గం:అమెరికా వ్యక్తులు
వర్గం:మిస్ యూనివర్స్ విజేతలు
దర్వా శాసనసభ నియోజకవర్గం

**దర్వా శాసనసభ నియోజకవర్గం** మహారాష్ట్ర రాష్ట్రంలోని నియోజకవర్గాలలో ఒకటి. ఈ నియోజకవర్గం 1972 నుండి 2004 ఎన్నికల వరకు ఉంది. దర్వా నియోజకవర్గంగా, ఆ తరువాత నియోజకవర్గాల పునర్విభజనలో భాగంగా డిగ్రాస్ శాసనసభ నియోజకవర్గంలో భాగమైంది.

## ఎన్నికైన సభ్యులు

## మూలాలు

## బయటి లింకులు

వర్గం:మహారాష్ట్ర మాజీ శాసనసభ నియోజకవర్గాలు
దివితా రాయ్

**దివిత రాయ్‌** (జననం 1998 జనవరి 10) భారతీయ మోడల్. ఆమె దక్షిణాది నుంచి భారతదేశం ప్రతినిధిగా మిస్ యూనివర్స్ పోటీలకు వెళ్లింది. ఆమె 2022 ఆగస్ట్ 28న ముంబైలో నిర్వహించిన అందాల పోటీలో *మిస్ యూనివర్స్ ఇండియా* కిరీటాన్ని పొందింది. ఈ కిరీటాన్ని మిస్ యూనివర్స్ 2021 హర్నాజ్ సంధు ఆమెకు అలంకరించి శుభాకాంక్షలు తెలిపింది.

అమెరికా లూసియానాలోని న్యూ ఓర్లీన్స్‌ వేదికగా 2023 జనవరి 14న జరిగిన మిస్ యూనివర్స్ 2022లో భారతదేశానికి ఆమె ప్రాతినిధ్యం వహించింది. ఇందులో ఆమె టాప్ 16 సెమీ-ఫైనలిస్ట్‌లలోకి ప్రవేశించింది. గతంలో భారతదేశం నుంచి సుస్మితా సేన్, లారా దత్తా, హర్మాజ్ సంధూ లకు మిస్ యూనివర్స్ కిరీటం వరించింది.

## జననం, విద్య
దివితా రాయ్‌ కర్ణాటకలోని మంగళూరులో 1998 జనవరి 10న జన్మించింది. అక్కడ రాజాజీనగర్‌లోని నేషనల్ పబ్లిక్ స్కూలులో విద్యాభ్యాసం చేసింది. ఆ తువాత ఆమె కుటుంబం ముంబైలో స్థిరపడడంతో సర్ జెజె కాలేజ్ ఆఫ్ ఆర్కిటెక్చర్ నుంచి బీఆర్క్ చదివింది.

## కెరీర్
మోడలింగ్ రంగంలో అడుగుపెట్టిన ఆమె 2019లో ఫెమీనా మిస్ ఇండియా పోటీలకు అర్హత సాధించింది. 2021లో కూడా మిస్ దివా, మిస్ యూనివర్స్ ఇండియా పోటీల్లో పాల్గొంది. ఆ పోటీల్లో హర్నాజ్ కౌర్ సంధు గెలవడంతో దివితా రాయ్ రన్నరప్‌గా మిగిలింది. తిరిగి 2022లో మిస్ దివా యూనివర్స్ పోటీల్లో పాల్గొన్న ఆమె విజేతగా నిలిచింది. దీంతో భారతదేశం తరుపున ప్రపంచ స్థాయిలో మిస్ యూనివర్స్ పోటీల్లో పాల్గొనే అవకాశాన్ని దక్కించుకుంది.

## మూలాలు

వర్గం:1998 జననాలు
వర్గం:విశ్వ సుందరి విజేతలు
ధనుష్ నటించిన సినిమాలు

**ధనుష్** భారతదేశానికి చెందిన సినిమా నటుడు, దర్శకుడు, సినీనిర్మాత, గాయకుడు.
## నటించిన సినిమాల జాబితా

## మూలాలు


వర్గం:సినిమా నటులు
జాన్ విజయ్

**జాన్ విజయ్** భారతదేశానికి చెందిన సినిమా నటుడు. ఆయన మలయాళం, తెలుగు, హిందీ & కన్నడ సినిమాల్లో నటించాడు.

## ఫిల్మోగ్రఫీ

### తమిళ సినిమాలు

### మలయాళం సినిమాలు

### తెలుగు సినిమాలు

### హిందీ సినిమాలు

### కన్నడ సినిమాలు

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తమిళ సినిమా నటులు
వర్గం:మలయాళ సినిమా నటులు
మానసి పరేఖ్

**మానసి పరేఖ్**  మహారాష్ట్ర రాష్ట్రానికి చెందిన టివి, సినిమా నటి, గాయని, నిర్మాత. స్టార్ ప్లస్లో వచ్చిన *జిందగీ కా హర్ రంగ్‌* అనే సీరియల్ లో గులాల్ పాత్రతో ప్రసిద్ధి చెందింది.

## జననం
మానసి పరేఖ్ మహారాష్ట్రలోని ముంబైలో పుట్టి పెరిగిన గుజరాతీ అమ్మాయి. తండ్రి మహేష్ పరేఖ్, తల్లి మనీషా పరేఖ్.

## వ్యక్తిగత జీవితం
సంగీత దర్శకుడు పార్థివ్ గోహిల్‌ లో మానసి వివాహం జరిగింది. వారికి ఒక కుమార్తె ఉంది.

## సినిమారంగం
మానసి 2004లో *కిత్నీ మస్త్ హై జిందగీ* అనే సీరియల్‌తో నటనారంగంలోకి అడుగుపెట్టి, 2005లో స్టార్ వన్ లో వచ్చిన *ఇండియా కాలింగ్‌* సీరియల్ తో పేరు పొందింది. జీ టీవీ సింగింగ్ రియాలిటీ షో *స్టార్ యా రాక్‌స్టార్‌* టైటిల్ గెలుచుకుంది. స్టార్ ప్లస్ ప్రైమ్ టైమ్ షో *గులాల్‌* లో కూడా నటించింది. 9ఎక్స్ *లో రిమోట్ కంట్రోల్,* స్టార్ వన్ లో *లాఫ్టర్ కే ఫట్కే* వంటి షోలలో కూడా కనిపించింది. 2012 ఏప్రిల్ లో విడుదలైన *లీలాయి* అనే తమిళ రొమాంటిక్ సినిమాలో శివ్ పండిట్‌తో కలిసి నటించింది. గోవాలో జరిగిన ఐఎఫ్‌ఎఫ్‌ఐ ఫెస్టివల్‌లో *యే కైసీ లైఫ్‌తో* హిందీ సినిమారంగంలోకి అరంగేట్రం చేసింది.

2019లో వచ్చిన గుజరాతీ వెబ్ సిరీస్ *డో నాట్ డిస్టర్బ్* ద్వారా నిర్మాతగా మారింది. 2020లో *గోల్కేరీ* సినిమాతో గుజరాతీ సినిమారంగంలోకి అడుగుపెట్టింది.

## టెలివిజన్

## సినిమాలు

### షార్ట్ ఫిల్మ్స్

## వెబ్ సిరీస్

## నాటకం

## ఇతరాలు

## మూలాలు

## బయటి లింకులు
* 
* 
*  మానసి పరేఖ్ 
* మానసి పరేఖ్ గోహిల్ వివరాలు
* 

వర్గం:జీవిస్తున్న ప్రజలు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:గుజరాతీ సినిమా నటీమణులు
వర్గం:హిందీ సినిమా నటీమణులు
వర్గం:టెలివిజన్ నటీమణులు
వర్గం:రంగస్థల నటీమణులు
సాయంత్రం

**సాయంత్రం** అనేది మధ్యాహ్నం చివరిలో మొదలై రాత్రి ప్రారంభం వరకు గల పగటి కాలం. సాయంత్రం ప్రారంభమయ్యే, ముగిసే కచ్చితమైన సమయాలు స్థానం, సంవత్సరం సమయం, సంస్కృతిపై ఆధారపడి ఉంటాయి, అయితే ఇది సాధారణంగా సూర్యుడు ఆకాశంలో పొద్దుగూకిన తరువాత అనగా పడమర వైపు బాగా వాలిన తరువాత సంధ్యాకాలం చివరి వరకు కొనసాగినట్లుగా పరిగణించబడుతుంది. వాడుకలో సాయంత్రం అనేది మధ్యాహ్నంపైన 3గంటల 45నిమిషములకు ప్రారంభమై సూర్యుడు అస్తమించి చీకటితో ఏర్పడే రాత్రి వరకు అనగా 7గంటల 15నిమిషాల వరకు ఉంటుంది.

సాయంత్రం 5 గంటల నుంచి 6 గంటల వరకు గల సమయానికి మధ్యాహ్నం, రాత్రి పదాలను ఉపయోగించరు, లేదా చాలా అరుదుగా ఉపయోగిస్తారు. కనుక సాయంత్రం 5 గంటల నుంచి 6 గంటల వరకు గల సమయాన్ని సాయంత్రమునకు కచ్చితమైన సమయంగా చెప్పవచ్చు.

## వ్యుత్పత్తి శాస్త్రం
ఈ పదం పాత ఆంగ్ల పదం ǣfnung నుండి ఉద్భవించింది, దీని అర్థం 'సాయంత్రం అవడం అనగా పొద్దువాలడం, సూర్యాస్తమయం, సూర్యాస్తమయానికి అటుఇటుగా ఉన్న సమయం', దీని అర్థం "సూర్యాస్తమయం  , చీకటి మధ్య సమయం",, ఇది ఈవెన్ (ఓల్డ్ ఇంగ్లీష్ æfen) కి పర్యాయపదంగా ఉంది, దీని అర్థం పగలు ముగింపు. "సాయంత్రం" అనే పదం యొక్క ఉపయోగం 15వ శతాబ్దం మధ్యకాలం నుండి బాగా వాడుకలోకి వచ్చింది.

## మూలాలు

వర్గం:కాలం
బాలమురుగన్

**బాలమురుగన్** (1937 - 2023 జనవరి 15) భారతీయ సినీ రచయిత. తెలుగు, తమిళం సహా పలు భాషల్లో 150కి పైగా సినిమాలకు కథలు అందించాడు.

## కెరీర్
ఆయన తెలుగులో ధర్మదాత, సోగ్గాడు, ఆలుమగలు, సావాసగాళ్లు, పిచ్చిపంతులు, భార్యాభర్తలు, పల్లెటూరి బావ వంటి ఎన్నో విజయవంతమైన సినిమాలకు కథ అందించాడు. ప్రముఖ నిర్మాణ సంస్థ గీతా ఆర్ట్స్ తొలి చిత్రం బంట్రోతు భార్య కు కూడా బాలమురుగన్ కథ అందించడం విశేషం. తమిళంలో ఆయన శివాజీ గణేశన్‌కు దాదాపు 40 చిత్రాలకు కథలను అందించాడు.

## మరణం
86 సంవత్సరాల వయసులో కొంతకాలం అనారోగ్యంతో బాధపడుతూ బాలమురుగన్ చెన్నైలో 2023 జనవరి 15న కన్నుమూసాడు. ఆయన కుమారుడే ప్రముఖ తెలుగు, తమిళ రచయిత భూపతి రాజా.

## మూలాలు
వర్గం:తెలుగు సినిమా రచయితలు
వర్గం:తమిళ సినిమా కథా రచయితలు
వర్గం:2023 మరణాలు
సంగీత ఫౌంటైన్

**సంగీత ఫౌంటైన్** (**musical fountain** - **మ్యూజికల్ ఫౌంటైన్**) అనేది వినోద ప్రయోజనాల కోసం యానిమేటెడ్ ఫౌంటైన్ యొక్క ఒక రకం. మ్యూజికల్ ఫౌంటెన్ ను ఫెయిరీ ఫౌంటెన్, ప్రిస్మాటిక్ ఫౌంటెన్ లేదా డ్యాన్సింగ్ ఫౌంటెన్ అని కూడా పిలుస్తారు, ఇది ఒక రకమైన కొరియోగ్రాఫ్డ్ ఫౌంటెన్, ఇది నీటిని విరజిమ్ముతూ వినోద రూపంగా సౌందర్య డిజైన్‌లను సృష్టిస్తుంది. ప్రదర్శనలు సాధారణంగా సంగీతానికి సమకాలీకరించబడతాయి, కదిలే నీటి ద్వారా వక్రీభవనం, ప్రతిబింబించే లైటింగ్ ప్రభావాలను కూడా కలిగి ఉంటాయి. సమకాలీన మల్టీమీడియా ఫౌంటైన్‌లలో లేజర్‌లు, వీడియో ప్రొజెక్షన్, త్రీ-డైమెన్షనల్ ఇమేజరీ ఉంటాయి. ఇన్‌స్టాలేషన్‌లు పెద్ద ఎత్తున ఉంటాయి, వందల కొద్దీ వాటర్ జెట్‌లు, లైట్‌లను ఉపయోగిస్తారు, దీనికి లక్షల రూపాయలలో ఖర్చు అవుతుంది. దీని సాంకేతికతలు సంక్లిష్టంగా ఉంటాయి, సాధారణంగా వీక్షణకు దూరంగా ఉంచబడి నియంత్రించే అనేక యాంత్రిక, హైడ్రాలిక్, విద్యుత్, ఎలక్ట్రానిక్ భాగాలు అవసరం. సంగీత ఫౌంటైన్లు సంగీతానికి, రంగుల కాంతులకు అనుగుణంగా నీటిని నర్తింపచేస్తాయి, ఈ సంగీత ఫౌంటైన్లు కంప్యూటర్ చే నియంత్రించబడతాయి.

### CESC ఫౌంటెన్ ఆఫ్ జాయ్, కోల్‌కతా

1991లో భారతదేశంలోని కోల్‌కతాలో త్రిశతాబ్ది ఉత్సవాల్లో భాగంగా CESC ఫౌంటెన్ ఆఫ్ జాయ్ ప్రారంభించబడింది. 2005లో, సాంకేతిక సమస్యల కారణంగా ఇది మూసివేయబడింది. ఈ ఫౌంటెన్ కు ₹3 కోట్ల రూపాయలు ఖర్చు చేసి 2012 అక్టోబరులో పునఃప్రారంభించారు.

## మూలాలు

వర్గం:ఫౌంటైన్లు
వంగూరి ఫౌండేషన్ ఆఫ్ అమెరికా

**వంగూరి ఫౌండేషన్ ఆఫ్ అమెరికా** (Eng:Vanguri Foundation of America) అనేది 1994 లో సంస్థాపించబడిన లాభాపేక్షలేని తెలుగు సాహిత్య సేవా, ధార్మిక సంస్థ, అమెరికా తెలుగు సాహిత్య వేదిక,  దీని అధ్యక్షులు వంగూరి చిట్టెన్ రాజు. సృజనాత్మక రచనలు, సంగీతం, ప్రదర్శన కళలను ప్రోత్సహించడానికి ఈ సంస్థ టెక్సాస్ లో లాభాపేక్ష లేని కార్పొరేషన్‌గా స్థాపించబడింది 1994 నుండి, తెలుగు భాష, సాహిత్యాన్ని పరిరక్షించడానికి, ప్రోత్సహించడానికి దాని ప్రయత్నాలలో భాగంగా అనేక కార్యక్రమాలు నిర్వహిస్తున్నది 1995 లో తెలుగు పుస్తక ప్రచురణ చేయడం మొదలు పెట్టింది అలా ప్రస్తుతం వందకు పైన పుస్తకాలను ప్రచురించినది 2021 ఆగస్టు నెలలో ఈ సంస్థ 100 వ పుస్తక ఆవిష్కరణ అంతర్జాలం ద్వారా మాజీ భారత ఉపరాష్ట్రపతి వెంకయ్య నాయుడు విశిష్ట అతిధిగా జరిగినది. ఇప్పటివరకు ఈ సంస్థ నుండి 12 సంకలనాలు వచ్చాయి 1995 లో “అమెరికా తెలుగు కథానిక” అనే పేరుతో మొదటి సంకలనం వెలువడింది.

## మూలాలు


వర్గం:తెలుగు సంస్థలు
వర్గం:అమెరికా తెలుగు రచయితలు
వర్గం:సేవా సంస్థలు
చిక్కనాయకనహళ్లి శాసనసభ నియోజకవర్గం

**చిక్కనాయకనహళ్లి శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం తుమకూరు జిల్లా, తుమకూరు లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

### మైసూర్ రాష్ట్రం

### కర్ణాటక

## మూలాలు

వర్గం:కర్ణాటక శాసనసభ నియోజకవర్గాలు